Am Tag druf simmer denn sogar mit dene Seehuend go schwuemme... Leider hemmer eusi Kamera noed mitgno, aber das isch es Erlaebnis xi womer sicher nie werded vergaesse. Miteme aenge Azug simmer inere Gruppe zu dene Seehuend use und da sind tatsaechlich es paar mit eus go schwuemme und spile. Mer sind eus bis uf en halbe Meter naech cho, maengmal  hemmer sogar Angst uebercho, wil die Seehuend ganz naech under eim fuereschwuemed und gern aumal s'Muul ufmached und den xehts us als wureds eus wele biisse. Das sind aber grundsaetzlich ganz liebi Tier und dasmer die ganz naech bi eus hend choene xeh spile, jage und usem Wasser gumpe isch eim richtig under d'Huut.